b'\n_START_ARTICLE_\nSitticus saltator\n_START_SECTION_\nUtseende\n_START_PARAGRAPH_\nSitticus saltator er sammen med de andre artene i denne slekten, forholdsvis sm\xc3\xa5 edderkopper og mange er ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd._NEWLINE_Kroppen er todelt i en bakkropp (abdomen) og en forkropp (prosoma eller cephalothorax). Hodet har \xc3\xa5tte \xc3\xb8yne, to uvanlig store midt foran, og to litt mindre p\xc3\xa5 hver side. De resterende fire \xc3\xb8ynene er plassert p\xc3\xa5 siden av hodet. Hoppeedderkoppene skiller seg ut ved at de har evnen til i en viss grad \xc3\xa5 fokusere blikket.'